
(Duna vize kiapadna, 
csapokból a víz nem folyna, 
egyikünk se mosakodna, 


hébe-hóba, 

SOMORJAI ÉVA rajzai 


ZELK ZOLTÁN: 
gléT 

A világ végén is túl három lépéssel, de az 
is lehet, hogy néggyel, volt egy rét. Ezen a 
réten toronymagas fűszálak nőttek, olyan 
selymes, puha fűszálak, hogy nem csoda, ha 
a Nap is idetért éjszakai nyugovóra, s itt 
aludtak nappal a Hold és a csillagok. Itt 
lakott a hét világlusta is: Vasárnap, Hétfő, 
Kedd, Szerda, Csütörtök, Péntek, Szombat. 
Évről évre itt hevertek a toronymagas fű- 
ben, még csak játszadozni se akartak a vi- 


dám csillagokkal, hiába hívták őket. 
Ezért aztán egyik este a Nap magával 


hívta régi barátját, a Szelet. Először meg- 
vendégelte finom vacsorával, aztán elmondta 
neki, milyen hét világlustája koptatja itten a 
füvet. Ő már nem tud mit csinálni velük, ta- 
lán a Szél kitalál valami okosat. 

— Előbb alszom egyet — felelte a Szél —, 
mert kilenc hegyen, hatvanhat erdőn és 
kilencvenkilenc folyón repültem ma keresz- 
tül, s bizony elfáradtam egy kicsit. Ha ki- 
pihentem magam, majd csak megmozgatom 
ezeket a lustákat. 

Ezzel aztán bebújt a toronymagas fűbe, 
és elaludt. 

Hajnalban, mikor még a Nap is aludt, s a 
Hold még lámpással járt a messzi városok 
felett, a Szél már talpon volt. Egyenest a 
hét lusta felé tartott, s akkorát fújt az 
egyikre, Hétfőre, hogy az menten repülni 

kezdett. Repült, repült, meg sem tudott 
állni másnap hajnalig, aztán holtra fáradtan 
visszarepült a rétre. 

Nosza, rögtön körülfogták testvérei, és 
kérdezgették, hol, merre járt, hol, mit 
látott. 

Nem is győzték hallgatni, annyit beszélt 
Hétfő: 

— Hej, ezt se hittem volna, kedves test- 
véreim, mi minden látnivaló van a. nagyvi- 
lágban! Tengerek, erdők, hegyek, városok, 
falvak! S mennyi ember! Több, mint ahány 
fűszál van ezen a réten! 

— Hát ezt már én is látni akarom! — kiál- 
totta Kedd, s azonnal nekiindult a világnak. 

Alig várták a testvérei, hogy újból hajnal 
legyen, s visszajöjjön. 


Mikor aztán megérkezett, ő is olyan cso. 
dálatos dolgokról mesélt, hogy most már 
Szerda is rászánta magát az útra. Már éppen 
indulni akart, mikor Kedd utánakiáltott : 

— Vigyél valamit az embereknek, mert 
folyton így sóhajtoztak felém: , Megint egy 
nap, és nem hozott semmit. . . " 

Törte a fejét Szerda, hogy mit vigyen az 
embereknek, de nemsokára elhatározta, 
hogy visz nekik egy jó, kiadós esőt. Tele. 
rakta a batyuját jó kövér felhőkkel, s olyan 
eső szakadt másnap a földekre és a kertekre, 
hogy az emberek nem győztek hálálkodni, 
mert bizony már nagyon nagy szükség volt 
az esőre. Boldog is volt Szerda, s hazajövet 
el is hencegett testvéreinek, hogy minden 
ember őt dicsérte. 

Csütörtök se hagyta magát. Ha ennyire 
szeretik az emberek az esőt, hát majd ő is 
visz nekik, de kétszer annyit, mint az öccse, 
Szerda. . . 

Na hiszen lógott is az orra, mikor másnap 
hajnalban visszatért! Elpanaszolta, hogy min- 
den ember szidta őt, hogy: ,Brr, de csúf 
Csütörtök! Már megint esik az eső!" 

— Hát akkor én napsugarat viszek — ha- 
tározta el Péntek, s nem is bánta meg, mert. 
világszerte így beszéltek az emberek: 

— De szép napsugaras idő van mal. . . 

Aztán Szombat, majd Vasárnap követké- 
zett. S azóta is, mióta világ a világ, mindig 
szép sorjában útra kelnek a napok, utána 
pedig kipihenik magukat a toronymagas, 
selyempuha fűben. 


Énekeld el ezeket a dalokat: 
Bújj, bújj zöld ág! 
Én kis kertet kerteltem. 

Ha többen vagytok, játsszátok el őket! 


. A szavakat hangokból és betűkből rakjuk össze, és betűkkel írjuk 
e — így írunk és olvasunk. A dalok is hangokból állnak. A hangok 
jeleit, a hangjegyeket öt vonalra vagy a vonalak közé írjuk 
. a kotta. Aki ismeri a kottát, az ugyanúgy el tudja olvasni/adalokat, 
. mint más a verset, mesét. Az öt vonal a hangok létrája; pasz- 
kodnak fel a hangok, ha a dallam magasabb, és ereszke le, ha v 


a dallam mélyebb. 
Ez a két dal így kezdődik: 


Találd ki, melyik a , Bújj, 
bújj zöld ág" dallama! Az alma 
jelű, vagy a körte jelű? Ha ki- 
találtad, rajzold le a jelet, és 
küldd el Dörmögőnek! 


Ha pedig nagyon ügyes vagy, 
geg húzzál te is öt vonalat egy üres 


lapra, és rajzold rá hangjegyek 
helyett zöld levelekkel a ,, Bújj, 


a bújj zöld ág" dallamát. 


Küldd el ezt is Dörmögőnek! 

TRENCSÉNYI LÁSZLÓ: 


Hétfejű és a család 


— Hétfejűvel megint baj van — fogadta 
Harminckétfejű Sárkánymama a férjét, Har- 
mincháromfejű Sárkányt, amikor az haza- 
jött a Dolgozójából. 

— Ugyan? — vonta össze gondterhelten 
mind a 66 szemöldökét Apja. 

— Már megint összeverekedett EZEN 
Tízfejűvel. Hallgasd csak. . 

Nem is nagyon kellett -hüllezőzűnk a 
gyerekszobában dúlt a vihar. 

— Az az enyém? Miért at hozzá? 

— Úgy hozzádvágom ezt a. 

— Ne! Csak próbáld meg! 

— Jajj! Jujj! 

— Ugy kellett! 

— No megállj! 

— Hozzám ne nyúlj! 

Hogy melyiket ki mondta, s hogy ki kinek 
a fülét húzta, azt nem is egészen értette a 
két aggódó szülő; rekedt volt már mindkét 
kissárkány torka az ordibálástól, no meg 
zengett a ház a felboruló bútorok, a repülő 
bögrék és tányérok zajától. 

Nem volt ez mindig így. Tízfejű korábban 
szívesen kísérte haza az óvodából Hétfejűt 
(amikor az még Háromfejű volt vagy leg- 


feljebb Ötfejű), énekeltek, játszottak együtt. 
Sőt, mostanában is elfogta őket néha a jó- 
ság, de valahogy ritkábban. 

Annál gyakoribbá vált a marakodás azóta, 
Hol a másik asztalára véletlenül odapöttyen- 
tett tintán, hol egy összegyűrt füzeten, hol 
egy elcserélt zoknin tört ki a háborúság. 

—. Tudod, Apjuk, vasárnap el kellene vinni 


őket valahová. Állatkertbe vagy egy jó mo- 


ziba. Azóta nem is voltak sehol. 


— Igen, de tudod, hogy most nem mehe- / 


tek el velük. Nem győznéd egyedül... 
Olyan sok lett a mosnivaló. . . 

— Bizony, bizony, még a vasalás is. . . 

És a vasárnapi séta elmaradt. Helyette 


] 


megint összekeveredtek az udvaron. TÍíz- 
fejűnek az orra vére is eleredt. 


— Jaj, kisfiam, már megint... — szólt 
rájuk panaszosan Harmincháromfejű. — Mit 
tegyek veletek. . . — simogatta a fejüket. 


— Gyere, Apu, megmutatom a leckémet. 

— En meg a rajzomat! 

— De az enyémet nézd előbb! 

— De én mondtam előbb! 

— De én vagyok a kisebb! 

— De én vagyok a nagyobb! 

— De én úgy... 

— Csak azt próbáld meg — kurjantotta 
Hétfejű. 

Tízfejűnek se kellett sok biztatás. Meg- 
próbálta. Újra csak összeakaszkodtak. Vere- 
kedés lett megint a leckenézésből. 

Az volt a szerencsésebb, aki előbb ért 
haza az iskolából. Odabújhatott egy kicsit 
Harminckétfejűhöz, beszélgethettek egy ki- 
csit, még oda, a kisszobába is benézhettek 
együtt. 

Néha Apjuk, a Harmincháromfejű is ko- 
rábban jött haza a munkából, megpróbált 
velük játszani. 

— De velem! 

— Én leszek a győztes! 

— Én leszek a győztes is meg a vesztes is! 

— Én leszek... — s máris repültek a 
sakkbábuk a levegőben. 

Egyszer aztán jól sikerült a dolog. Apjuk 
kötényt kötött, anyjuk vette a fakanalat, 


Hétfejű feltörte a tojásokat, Tízfejű verte a 
habot, rakták a tüzet, súrolták a tepsit, 
mosogattak. Csörömpöltek most is az edé- 
nyek, még el is törött valamelyik közülük. 
De most ez egész más muzsika volt. 

Aztán asztalkendőt kötöttek a nyakukba: 
Harmincháromfejű 33 fehéret, Harminckét- 
fejű 32 piroskockásat, Tízfejű a kékpöttyö- 
seket, Hétfejű a katicabogarasakat. Asztal- 
hoz ültek, a frissen sült sütemény mellé. 

— Nézz csak be, kisfiam, a kisszobába. 
De halkan! Tudod! 

— Igen! Megyünk... 
Anyu. 

És jókedvű nyugalomban belakmározták 
a süteményt. Együtt. Az utolsó morzsáig. 

Hiszen ezalatt a kisszobában végre az iga- 
zak álmát aludta a bonyodalmak okozója, 
bár a legkedvesebb, a legaranyosabb — a 
kis Egyfejű Sárkány. 

Ő még nem kért süteményt. 


Minden rendben, 

."" Tente. baba, tente. . . 
Igaz, egy gyámoltalan, újszülött kis- 
testvér kezdetben nagyon elfoglalja a 
felnőtteket! Néha úgy érezheted, hogy 
a szüleid egy kicsit ritkábban figyelnek 
rád, mint azelőtt, Mégis, ki ne örülne 
egy aranyos pólyásbabának! Ha most 
éppen nincs a családban igazi pólyás- 
baba, játszhatod azt, hogy van! Tojás 
alakú tortapapír a csipkés pólya, színes 
papírból ragassz rá fejet, szalagokat. 
Ilyen egyszerű! 

A postás bácsi vidáman csöngetett be hozzánk minden levéllel, mert 
tudta, hogy nagy örömet szerez nekünk. Gyönyörű ragasztások érkez- 
tek, és a bocsok boldogan tűzték ki őket a falra. Legszívesebben mind. 
egyiket az újságba tettük volna, de bárhogy fájt a szívünk, több nem 


fért ide. Köszönjük mindenkinek! Dörmögő Dömötör 

7 mondja Ági 
Ív — Ha nagy leszek 
. és te kicsi, 
tied lesz a 
babakocsi. 
Kiviszlek a 
ft játszótérre, 
lepkét kergetni 
7 a rétre. 
pa Én dolgozom, 
te majd játszol, 
várat építsz, 
fára mászol. 
p A boltba is 
én megyek. 
Hozok cukrot, 
kenyeret, 
banánt is, 
B. mert szereted, 
48 Hazajövök, 
ES ölbeveszlek, 
; úgy szeretlek, 
s úgy szeretlek! 


ke 


OSVÁT ERZSÉBET: 


Ági megszeppent 


. Eltörött a váza 
száz apró szilánkra. 
Ági nézi, nézi, 
megszeppenve kérdi; 
— Ha leesem, mint a váza, 
eltörök majd száz szilánkra? 
Édesanyja nevet rajta: 
— ÁAgikám, te csacska-macskal 
Felpattansz a földről, 
nem vagy te üvegből! jé 


, Homloka 
. gyöngyöz, 


Szomjazii a 


Melege van 
Áginak. 
Süt rá, 

tűz rá 
nyári nap. 


száraz a 
torka, 
mamáját kéri, 
suttogva mondja: 
— Olyan szomjas vagyok 
máma. 

Vigyél el a 
szomjazdába! 


Ági és a könnycsepp 


j 
— Mondd, Ágikám, 
mi van veled? : 
Mért dörgölöd 
úgy a szemed? 
Í Hiszen egész piros már! 
. Viszket talán? Netán fáj? 
! — Dehogy viszket, 
dehogy fáj! 
Egy picit se 
aggódjál! 
. Egy könny maradt 


a szememben, 
tegnap benne 
felejtettem. 

Ne maradjon bent 
bezárva. 

MARTIN-HAJDÚ JÚLIA: 
Felelyetős 


Hát te gyerek? 
Hát én kislány. 
Hát te kislány? 
Hát én Kati. 

Hát te Kati? 

Hát én pörgök. 
Hová pörögsz? 
Hoppá, az öledbe! 


Sziklamászás 
Ülj a földre, nyújtott lábbal kis terpesz- 
ben. Állíts magad elé egy hosszú botot, 
és fogd meg két kézzel, minél maga- 
sabban. Most nyújtsd ki jól a nyakadat, 
és húzódzkodj fel a botra, úgy, hogy 
igyekezz a fenekedet megemelni, de 
a sarkad a földön maradjon. Nem is 
olyan könnyű, mint hinnéd! Ilyen moz- 
dulattal kapaszkodik a hegymászó is a 
kötélre, amikor meredek sziklán má- 
szik. 


Indiántánc 
Szökdelj helyben, páros lábbal három- 
szor, negyedikre csak a bal lábadat 
rántsd fel. Csapj a bal kezeddel a fel- 
emelt bal bokádra, ugyanakkor emeld 
magasba a jobb karodat. Ismét szökdelj 
háromszor páros lábbal; most a jobb 
lábadat rántsd fel, erre csapj a jobb ke- 
zeddel, és a bal karodat lendítsd a ma- 
gasba. Végezd folyamatosan. Minden 
felnyúlásnál kurjanthatsz indián módra, 
és viselhetsz hozzá tollas fejdíszt is. 


DEMETER RÓZSA 

Játsszunk 


most együtt! 
Kedves Szülők, Nagyszülők, 
kedves Felnőttek! 


Május van, az évnek talán a legszebb hó. 
napja. Ilyenkor a legkékebb az ég, legtarkáb. 
bak a virágok, legüdébb zöld a fű, legtis 
tábbak a bárányfelhők. Menjenek ki a gye: 
rekekkel a szabadba! Ti is, nagytesók, játsza 
szatok minél többet kistestvéretekkelegyütt 
a kertben, a közeli játszótéren, tisztáson. 

Játsszunk ebben a hónapban (és a követ. 
kezőkben is) erdőn-mezőn, parkban, kinn 
a természetben. Ott is nyílik alkalom a gye 
rekek fantáziájának, kézügyességének és 
beszédkészségének, szókincsének fejlesztés 
sére. 

Nézzenek fel az égre! Mutassák meg a 
gyereknek a bárányfelhőket és azok alak. 
változását. Némelyik mintha medve alakú 
lenne — aztán megnyúlik, megváltoztatj 
formáját, és már valami egészen másra ha: 
sonlít. Találja ki agyerek, hogy mire! Azutár 
meséljen róla maga-kitalált történetet. A fel; 
nőtt szője tovább a mesét, azután megin 
folytassa a gyerek. Pihenéskor édesapa el; 


mondhatja, hogy miből van a felhő. Ha elég 
érdekesen meséli, a gyerek megértheti 
leegyszerűsítve a víz körforgását: felhő — 
eső — vizes föld vagy folyó — pára — eső- 
felhő. 

Májusban virágzik a legtöbb orgona. Leve- 
leiből egy kis ügyeskedéssel karkötő, nyak- 
lánc, koszorú készíthető a kislányoknak; 
kisfiú is mesterkedhet ilyet ajándékul: 
anyukának, lánytestvérnek. Így készül: az 
orgonaleveleket egyesével letépik az ágról 
a levél szárával együtt, a szárakat letépik a 
levélről, és a leveleket félig egymásra he- 
lyezve keresztben átszúrják a levélszárral. 
Friss orgonából bármilyen hosszú lánc ké- 
szíthető. Szívesen megtanulják a gyerekek, 
ha türelmesen és többször megmutatják 
nekik. 

Az orgona virágjából — egyetlen dúsabb 
szálból is — fűzhetnek láncot. A lila vagy 
fehér virág fürtjéről egyenként szedjék le a 
tölcsérszerű, kicsi virágrészeket, és szoro- 
san helyezzék őket egymásba. Ha még friss, 
nedves a virág, a kis tölcsérek együtt marad- 
nak. Készíthetnek ebből is karkötőt, nyak- 
láncot, gyűrűcskét vagy egyéb díszt a játék- 
babának. Lehet lila, fehér vagy vegyes a 
viráglánc. Nagyi is örülne a néhány órára 
szóló ajándéknak, de főleg annak, hogy uno- 
kája a sétán, kiránduláson is gondolt rá. 

Azoknak a gyerekeknek, akik szép for- 
májú felhőket kerestek, és érdekeset talál- 
tak ki róla, Kántor Zsuzsa mesét Írt. Címe: 
Felhőjáték. A következő számban olvas- 
hatjátok. R.K. 

— Játsszunk végre új játékot! 
Tudod, mire gondolok? 

— kérdi Marci a bátyjától. 

— Legyünk láthatatlanok! 

— Nagyszerű az ötlet, öcskös. 
Fussunk oda a fatörzshöz! 
Odújában elbújunk. . . 

Bárki jön, és minket szólít, 
látja jól, hogy nem vagyunk itt. 


Azazhogy 
— ezer bocs — 
nem látja, hogy itt vagyunk. 


Javában tart már a móka, 
mikor így szól Dörmögő: 

— Szükség van a munkátokra. 
Kerüljetek csak elő! 

Kapálni kell a kiskertet. 

Berci! Marci! Tüstént gyertek! 


Semmi válasz. Néma csend. —. 
— Hol a két bocs? Merre ment? 
Dörmi senkit sem talál, 
nekiáll hát, és kapál. 
Orra alatt Így morog: 

alán láthatatlanok. 


. — Jó fél óra múlva Dörmink 
uzsonnához készülődik. 
Kalács, méz és kakaó... 
Illata is csudajó. szüli 


Hát a bocsok? Erre már csak 
szépen elősomfordálnak, 

és az asztal mellé lépnek. 

— Mi nem kapunk terítéket? 


s megkapálja, ami maradt. 
Munka végeztével, persze, 
az étvágyuk ragyogó, 
s hamar láthatatlanná lesz 
kalács, méz és kakaó. 


.  — Fura dolog — brummog Dörmi. 
— Hallom, hallom, hogy beszélnek. . . 
Bárcsak tudnám, hol lehetnek! 

. Nem látom a csemetéket. 


. — Itt vagyunk, ni — toppa 
. Amde Berci mindent megért. 
Me Gyere dja testvéréne 

Mostanában többet utazol, mint télen. A pályaudvarról indulsz, és oda is érkezel vissza. Amíg a vonatra vársz, 
megéhezhetsz, eszedbe juthat, hogy telefonálni kellene a nagymamának; valakinek orvosra lehet szüksége, más- 
valaki a vécét keresheti. Különféle jelek mutatják, hogy mi merre található. Ezen az új pályaudvaron is minden 
van, amire szükséged lehet, csak a jelek hiányoznak. A mellékleten találod őket. Vágd ki, és ragaszd mindegyiket 
oda, ahová való. Egy fölösleges jel is van közöttük, amelynek nincs köze a pályaudvarhoz. Melyik az? Ragaszd 
egy papírra, és rajzolj hozzá egy képet, amelybe beleillik. Küldd el Dörmögő Dömötörnek! K. M. 

